OpenLLM-France/wikimedia huggingface dataset:
# Cascades Erin-Ijesha

Les cascades Erin-Ijesha (també conegudes com a cascades Olumirin) són unes cascades que es troben a Erin-Ijesha. És una atracció turística situada a la zona del govern local d'Oriade, l'estat d'Osun (Nigèria). Les cascades es troben a unes 5 hores en cotxe de la capital, Lagos.
Les cascades es van descobrir en 1140 per una de les filles d'Oduduwa. No obstant això, segons The Nation, «les cascades Olumirin van ser descobertes pels caçadors l'any 1140».
La cascades es divideixen en set nivells, sobre els quals es troba el poble d'Abake.
* Cascades Erin-Ijesha
* Nivell 2 de les cascades (video)
* Turistes a les cascades (video)

## Referències

* ↑ Olaniyi Olatunde Akinola. «Socio-Economics Impacts Of Erin-Ijesha Water Fall, Erin-Ijesha, Osun State, Nigeria», 2013. [Consulta: 26 febrer 2015].
* 1 2 Okorie Uguru «Olumirin Waterfall Splash of the sublime». The Nation, 29-10-2011 [Consulta: 26 febrer 2015]. «Còpia arxivada». Arxivat de l'original el 2015-02-26. [Consulta: 24 febrer 2018].
* ↑ Femi Makinde «Erin-Ijesa Waterfalls: Captivating work of nature». The Punch, 28-12-2014 [Consulta: 26 febrer 2015]. Arxivat 10 de març 2015 a Wayback Machine. «Còpia arxivada». Arxivat de l'original el 2015-03-10. [Consulta: 24 febrer 2018].
* ↑ Folarin Kolawole. «The Mysterious Waters of Olumirin Falls in Erin-Ijesa», 29-04-2011. Arxivat de l'original el 26 de febrer 2015. [Consulta: 26 febrer 2015].

## Vegeu també

* Llista de cascades

## Enllaços externs

* Imatges de les cascades
* Chasing Waterfalls: Erin Ijesha (anglès)
# Àstacos de Bitínia

Àstacos (grec antic: Ἀστακός, llatí: Astacus) era una ciutat de Bitínia situada al golf homònim.
La llegenda atribueix la seva fundació a Àstacos, fill de Posidó i de la nimfa Òlbia. Fou fundada com a colònia de Mègara, segons Mèmnon d'Heraclea en la 17a olimpíada (712-709 aC), i posteriorment fou annexada per Atenes, segons Estrabó. Per la seva banda, el Periple de Pseudo-Escílax l'anomena Òlbia (Ὀλβία), nom relacionat amb la mare d'Àstacos, l'heroi epònim, i no esmenta en cap moment el nom d'Àstacos.
Quan es va fundar el regne de Bitínia circa el 330 aC, el rei Dedalses va ocupar la ciutat. Més tard, un altre rei, Zipetes, va combatre amb Lisímac de Tràcia, i la ciutat va ser destruïda. Nicomedes I de Bitínia va traslladar els seus habitants a la nova ciutat de Nicomèdia, construïda a l'altre costat d'Àstacos.

## Referències

* ↑ Smith, William (ed.). «Astacus». Dictionary of Greek and Roman Geography (1854). [Consulta: 12 gener 2021].
# (1749) Telamon

(1749) Telamon és un asteroide que pertany als asteroides troians de Júpiter descobert per Karl Wilhelm Reinmuth el 23 de setembre de 1949 des de l'observatori de Heidelberg-Königstuhl, Alemanya.

## Designació i nom

Telamon es va designar al principi com 1949 SB. Més endavant va ser nomenat per Telamó, un personatge de la mitologia grega.

## Característiques orbitals

Telamon orbita a una distància mitjana del Sol de 5,148 ua, i pot acostar-se fins a 4,593 ua i allunyar-se fins a 5,704 ua. La seva excentricitat és 0,1079 i la inclinació orbital 6,094°. Empra 4267 dies a completar una òrbita al voltant del Sol.

## Vegeu també

* Cos menor del sistema solar

## Referències

* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 31 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1749.
* 1 2 3 4 5 6 7 8 «JPL Small-Body Database». [Consulta: 25 gener 2024].
* ↑ Springer. Dictionary of Minor Planet Names (en anglès). 5a edició, 2003. ISBN 3-540-00238-3.
* ↑ «(1749) Telamon» (en anglès). Jet Propulsion Laboratory.

## Enllaços externs

* «(1749) Telamon» (en anglès). Minor Planet Center.
# North Auburn

North Auburn és una concentració de població designada pel cens dels Estats Units a l'estat de Califòrnia. Segons el cens del 2000 tenia 11.847 habitants.

## Demografia

Segons el cens del 2000, North Auburn tenia 11.847 habitants, 4.817 habitatges, i 2.991 famílies. La densitat de població era de 599,5 habitants/km².
Dels 4.817 habitatges en un 28% hi vivien nens de menys de 18 anys, en un 45,3% hi vivien parelles casades, en un 12,7% dones solteres, i en un 37,9% no eren unitats familiars. En el 31,7% dels habitatges hi vivien persones soles el 17,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,9.
Per edats la població es repartia de la següent manera: un 22,3% tenia menys de 18 anys, un 8,1% entre 18 i 24, un 25,7% entre 25 i 44, un 22,5% de 45 a 60 i un 21,4% 65 anys o més.
L'edat mediana era de 41 anys. Per cada 100 dones de 18 o més anys hi havia 86,9 homes.
La renda mediana per habitatge era de 37.493 $ i la renda mediana per família de 46.418 $. Els homes tenien una renda mediana de 37.673 $ mentre que les dones 26.789 $. La renda per capita de la població era de 22.091 $. Entorn del 7% de les famílies i el 9,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Auburn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- North Auburn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Mahmud al-Muntasir

Mahmud al-Muntasir (àrab: محمود المنتصر, Maḥmūd al-Muntaṣir) (1903-1970) fou un polític libi. Fou primer ministre de Líbia en dues ocasions, entre desembre de 1951 i febrer de 1951, i entre gener 1964 i març 1965.
# Trosky

Trosky és una població dels Estats Units a l'estat de Minnesota. Segons el cens del 2000 tenia 116 habitants.

## Demografia

Segons el cens del 2000, Trosky tenia 116 habitants, 46 habitatges, i 36 famílies. La densitat de població era de 27 habitants per km².
Dels 46 habitatges en un 34,8% hi vivien nens de menys de 18 anys, en un 67,4% hi vivien parelles casades, en un 0% dones solteres, i en un 21,7% no eren unitats familiars. En el 21,7% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,92.
Per edats la població es repartia de la següent manera: un 28,4% tenia menys de 18 anys, un 2,6% entre 18 i 24, un 31% entre 25 i 44, un 22,4% de 45 a 60 i un 15,5% 65 anys o més.
L'edat mitjana era de 42 anys. Per cada 100 dones de 18 o més anys hi havia 102,4 homes.
La renda mitjana per habitatge era de 36.250 $ i la renda mitjana per família de 38.750 $. Els homes tenien una renda mitjana de 28.750 $ mentre que les dones 31.250 $. La renda per capita de la població era de 16.741 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Trosky». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Trosky». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Chomo Lonzo

Chomo Lonzo (en xinès 珠穆隆索峰 ; en pinyin Zhūmùlóngsuǒ Fēng) és una muntanya del Tibet, que s'alça 5 km al nord-est del Makalu, a la serralada Mahalungur, una serralada secundària de l'Himàlaia, a la regió del Khumbu. Altres maneres d'anomenar aquest cim són: Chomolonzo, Chomolönzo, Chomo Lönzo, Jomolönzo i Lhamalangcho.
El Chomo Lonzo té tres cims diferents. El cim sud, amb 7.804 msnm, n'és el cim principal. Aquest cim es troba unit per una collada a uns 7.250m amb el pic Central (7.565 m), que alhora està unit per un altre coll a uns 7.050 m amb el cim Nord, d'uns 7.200 msnsm.
Mentre des del Nepal la muntanya queda eclipsada pel veí Makalu, cinquè cim més alt del món, els tres cims dominen la vall de Kangshung, al Tibet. Els 3.000 metres de desnivell de la cara nord-est són un repte en l'escalada encara no aconseguit.
Les precipitacions que cauen als seus vessants són drenades cap al riu Kosi, un afluent del riu Ganges.

## Ascensions

Els escaladors francesos Jean Couzy i Lionel Terray foren els primers en coronar el cim principal el 30 d'octubre de 1954, a través de la suau pendent de l'aresta sud-oest que neix a uns 7.200 m, al Sakietang La que separa el Chomo Lonzo del Makalu. Van fer aquest cim dins els plans de reconeixement i preparació de l'expedició que els havia de dur a conquerir el Makalu l'any següent. La segona ascensió hagué d'esperar gairebé 40 anys, ja que no fou fins a 1993 quan una cordada japonesa, a través de la cara nord-oest per després anar a trobar l'aresta sud-est, van fer cim. La tercera ascensió del cim principal va tenir lloc el 1994, novament per la cara sud-oest.
Els cims Central i Nord, de menor alçada, van rebre poca atenció entre els escaladors i es van mantenir verges fins al 2005, quan una expedició francesa els aconseguí ambdós.

## Referències

* ↑ «Chomo Lonzo, China». peakbagger.com. [Consulta: 9 novembre 2016].
* ↑ Cara nord-est
* ↑ Das, K. N. (1982). «Fluvial Processes in the Kosi Catchment Basin and Their Impact on Morphology of the Floodplain». Perspectives In Geomorphology, 3, 49.
* ↑ «Chomo Lonzo, 7790 m (Chomolonzo)». himalaya-info.org [Consulta: 9 novembre 2016].
# Cascades Fitzroy

Fitzroy Falls és un poble del comtat de Wingecarribee, situat a la regió de les Terres Altes del Sud de Nova Gal·les del Sud (Austràlia). La localitat era coneguda amb el nom de Yarrunga, però va ser renanomenada amb del nom de les cascades properes de 81 metres d'alçada. Al cens del 2016, Fitzroy Falls tenia 216 habitants.

## Les cascades

Les cascades ja eren coneguda pels indígenes Wodi Wodi. El primer colon europeu que les va veure va ser Charles Throsby, a principis del segle xix. Situades prop de l'aiguaneix del rierol Yarrunga al Parc Nacional de Morton, les cascades van ser nomenades en honor de Sir Charles Fitzroy, el governador de Nova Gal·les del Sud, durant la seva visita a la zona el 1850.
* Vistes de les cascades Fitzroy des del nord-sud-oest
* Les cascades Fitzroy
Si bé una ciutat es va planificar per a la zona a la dècada del 1860, es va produir poc desenvolupament. Amb l'arribada de vehicles a motor, Fitzroy Falls va esdevenir, i segueix sent, un punt d'aturada popular per als turistes que viatgen cap a les Terres Altes del Sud. S'han creat aparcaments i instal·lacions de restauració importants, juntament amb vies i passarel·les que permeten als visitants poder veure de pror les cascades i altres elements naturals.

## Referències

* ↑ «Map of Fitzroy Falls, NSW» (en anglès). Arxivat de l'original el 2018-07-29. [Consulta: 19 agost 2020].
* ↑ «Fitzroy Falls (poble)» (en anglès), 2017. Arxivat de l'original el 2018-07-29. [Consulta: 19 agost 2020].
* 1 2 «Throsby's waterfalls a sight to behold» (en anglès). Southern Highland News, 10-12-2012.
* ↑ «Fitzroy Falls Visitor Centre» (en anglès). National Parks & Wildlife Service (Nova Gal·les del Sud).

## Vegeu també

* Llista de cascades
# Lungtok Gyatso

Lungtok Gyatso (transliteració Wylie: lung rtogs rgya mtsho, trascripció pinyin xinesa: Lóngduǒ Jiācuò, xinès: 隆朵嘉措) (Dan Chokhor, 1 de desembre del 1805 - Lhasa, 26 de març del 1815) va ser el 9è Dalai-lama.
Lungtok Gyatso (també transliterat Lungtog Gyatso i Luntok Gyatso) va néixer l'1 de desembre de 1805 o el 20 de gener de 1806 a Dan Chokhor, un petit poble a la regió històrica de Kham. Els seus pares eren Tenzin Choekyong i Dhondup Dolma.
L'emperador xinès Qianlong havia emès en 1792 una sèrie de lleis per l'administració més eficaç de l'imperi, i una d'aquestes lleis va canviar la manera d'elecció del Dalai Lama al Tibet. Anteriorment, quan moria un Dalai Lama, hom en cercava la reencarnació en un infant, que a partir d'aquell moment era [re]educat per a la seva futura comesa. Però el mecanisme havia quedat en dubte perquè algunes de les successives reencarnacions havien semblat massa políticament oportunes (i, tal vegada massa poc del gust de l'emperador xinès). El nou mecanisme seria per insaculació entre una terna de candidats a ser la reencarnació. Com que Lungtog Gyatso, quan el van trobar, tenia un coneixement impressionant de la vida del Dalai Lama anterior, van demanar a l'emperador que fes una excepció, que aquest concedí. L'any 1807 el nen va ser reconegut com a reencarnació del Vuitè Dalai Lama i fou escortat a Lhasa amb gran cerimònia. El 10 de novembre del 1808 va ser entronitzat al Palau de Potala; rebé els seus vots de principiant el Panchen Lama, que li donà el nom de Lungtok Gyatso.
El seu breu regnat va coincidir amb l'afebliment de la dinastia Qing i l'augment de l'interès de l'imperi Britànic per la regió. Un fet a destacar fou l'arribada de l'escriptor Thomas Manning (1772-1840), el primer anglès a visitar el país, rebut en audiència pel Dalai Lama el 1811.
El 26 de març de 1815 Lungtok Gyatso va morir a l'edat de nou anys probablement a causa d'una pneumònia, encara que també podria haver estat assassinat (els tres Dalai Lama següents van morir també molt joves). Llavors va començar un conflicte pel poder al Tibet entre l'emperador xinès i el govern tibetà de Ganden Podrang.

## Vegeu també

* Llista dels Dalai-lama

## Enllaços externs

* Pàgina oficial del Dalai Lama Arxivat 2005-12-13 a Wayback Machine. (anglès)
* Biografies dels 14 Dalai Lames (anglès)
# North Ayrshire

North Ayrshire (Sìorrachd Inbhir Air a Tuath en gaèlic escocès) és un dels 32 consells comtats d'Escòcia. La seva superfície dins de l'illa de la Gran Bretanya està dins del concili tradicional d'Ayrshire i està envoltada pels consells d'Inverclyde, Renfrewshire, East Ayrshire i South Ayrshire. També conté l'illa d'Arran (en el concili tradicional de Buteshire) i algunes altres illes del sud del fiord de Clyde, incloent Great Cumbrae i Little Cumbrae.
El consell va ser creat el 1996 i és successor del districte de Cunninghame.

## Pobles i ciutats
### Gran Bretanya

* Ardrossan
* Beith
* Dalry
* Dreghorn
* Fairlie
* Irvine
* Kilbirnie
* Kilwinning
* Largs
* Portencross
* Saltcoats
* Seamill
* Skelmorlie
* Springside
* Stevenston
* West Kilbride

### Illa d'Arran

* Brodick
* Blackwaterfoot
* Lamlash
* Lochranza

### Illes Cumbraes

* Millport

## Enllaços externs

* Web de l'Ardrossan Academy
# Universitat de Baker

La Universitat de Baker és una universitat privada i residencial localitzada a Baldwin City, Kansas, Estats Units d'Amèrica. Va ser fundada el 1858 i és la més antiga de Kansas. Està afiliada a l'Església Metodista Unida.

## Referències

* ↑ Kansas: a cyclopedia of state history, embracing events, institutions, industries, counties, cities, towns, prominent persons, etc. ... / with a supplementary volume devoted to selected personal history and reminiscence. Standard Pub. Co. Chicago : 1912. 3 v. in 4. : front., ill., ports.; 28 cm. Vols. I-II edited by Frank W. Blackmar. Transcribed May 2002 by Carolyn Ward. http://www.skyways.org/genweb/archives/1912/b/baker_university.html
* ↑ «Spiritual Life». Bakeru.edu, 01-07-2014. [Consulta: 8 agost 2015].
# Skálavík

Skálavík [ˈskɔalavʊik] és un poble i municipi situat a la costa oriental de l'illa de Sandoy, a les illes Fèroe. L'1 de gener de 2021 el poble de Skálavík tenia 145 habitants.
El municipi va néixer el 1930, fruit d'una escissió del municipi de Sandur.

## Història

El poble de Skálavík surt en un document escrit per primera vegada en el Hundabrævið (la «Carta dels gossos»), un codi del segle xiv que regulava la tinença de gossos a l'arxipèlag, tot i que molt probablement la seva història es remunti a l'era vikinga. El poble es va establir originalment al costat del mar, però cap al segle xvii es va traslladar cap a la vall interior. Dalsgarður, una granja de domini reial, va ser una de les més grosses de les Illes Fèroe, i va servir d'habitatge del Løgmaður del segle xvii Jakup Jógvansson. L'actual església data de 1891. El poble va tenir també una oficina de correus des de 1918 fins al 2007.
L'agost de 2006 es va parlar de crear un centre esportiu i recreatiu per a tota l'illa de Sandoy a Skálávík.
A final de gener de 2008 va ser una de les localitats afectades per la tempesta Tuva que va colpejar també Escandinàvia. Skálavík va ser el poble més afectat, amb diversos vaixells enfonsats o danyats, així com danys al port i a cases. L'ajuntament no va poder cobrir les despeses de reconstrucció i va rebre ajuda financera d'Islàndia, així com dels municipis de Sandur, Leirvík i Húsar.

## Depilin í Skálavík - Hotel Skálavík

El maig de 2011 va obrir un nou centre a Skálavík. Va ser el fruit d'una donació de l'armador Eiler Jacobsen (1930-2010), que havia nascut al poble. No va viure per veure'n la inauguració, però va poder visitar l'edifici durant la construcció. En aquest centre hi ha un restaurant, un hotel i un centre de conferències, activitats per a nens, etc. El centre es va anomenar Skeiðs- og frítíðardepilin Immanuel, tot i que també s'utilitza el nom de Depilin í Skálavík (El centre de Skálavík). El nom d'Immanuel és en nom del vaixell on el pare d'Eiler Jacobsen va desaparèixer el 1932.
El 23 de març de 2015 Smyril Line es va fer càrrec de la gestió de l'hotel i, al mateix temps, en va canviar el nom a Hotel Skálavík.

## Fills il·lustres

* Heðin Brú (1901-1987). Escriptor i traductor.
* Kristian Osvald Viderø (1906-1991). Clergue, poeta i traductor de la Bíblia al feroès.

## Referències

* ↑ «Statistical Database» (en anglès). Arxivat de l'original el 2020-07-06. [Consulta: 11 setembre 2021]. «Base de dades estadística de les Illes Fèroe»
* ↑ «Skálavík» (en anglès). Faroe Islands. [Consulta: 20 agost 2019].
* ↑ «Færøerne får stormhjælp fra Island» (en danès). Politiken.dk, 07-03-2008. [Consulta: 20 agost 2019].
* ↑ «Eiler Jacobsen 1930 – 2010» (en feroès). depil.fo. Arxivat de l'original el 2014-09-21. [Consulta: 20 agost 2019].
* ↑ «Skálavík» (en feroès). Howling Pixel. [Consulta: 20 agost 2019].
* ↑ «Depilin í Skálavík verður nú hotell» (en feroès). KVF, 02-03-2015. [Consulta: 20 agost 2019].

## Vegeu també

* Llista de municipis de les Illes Fèroe.

## Enllaços externs

* Web de l'ajuntament de Skálavík
# Panchito Pistoles

Panchito Pistoles és un personatge de ficció de la Walt Disney Company. Panchito és un gall antropomòrfic. És de Mèxic i vesteix com un charro, amb el barret mexicà i dues pistoles. La primera aparició d'en Panchito va ser a la pel·lícula The three caballeros, on protagonitzà la pel·lícula amb els seus amics Donald Duck i José Carioca. D'ençà, Panchito i el seu ase Señor Martínez han aparegut a diverses historietes de còmic escrites per Don Rosa.
El seu nom, que ha aparegut diverses vegades a les seues aparicions en historieta i animació, és un nom ridículament llarg com Panchito Romero Miguel Junipero Francisco Quintero González o El gayo José Francisco Alisandro de Lima y de la loma Pancho Alegre. Note's com a ambdós noms es repeteixen els noms Francisco (Francesc, en castellà) i Pancho, un diminutiu del primer.

## Doblatge de Panchito
### Veus originals

* Joaquin Garay (The Three Caballeros)
* Carlos Alazraqui (The House of Mouse)

## Referències

* ↑ Rivera Pérez, Graciela. «El traje de charro, un ícono mexicano» (en castellà). Correo del Maestro. [Consulta: 11 maig 2024].
* ↑ Pereda, Armando. «"Panchito Pistolas", personaje inspirado en costumbres mexicanas» (en castellà). Hoy Tamaulipas, 29-10-2017. [Consulta: 11 maig 2024].
* ↑ «The Three Caballeros get their own TV show» (en anglès). The Feathery Society, 10-07-2018. [Consulta: 11 maig 2024].

## Enllaços externs

* Panchito Pistoles a inducks.org (anglès)
* Panchito Pistoles Arxivat 2007-10-23 a Wayback Machine. a Who is Who in duckburg (anglès)
# Castillo de Locubín

Castillo de Locubín és un municipi de la província de Jaén, a la comarca de Sierra Sur, amb una superfície de 102,46 km², una població de 5.009 habitants (2006) i una densitat de població de 48,12 hab/km².
# The Cinderella Man (pel·lícula de 1917)

The Cinderella Man és una pel·lícula muda, en blanc i negre dirigida per George Loane Tucker que es va estrenar el 16 de desembre de 1917. Està basada en l'obra teatral homònima d'Edward Childs Carpenter adaptada per George Loane Tucker. Els actors principals van ser Mae Marsh (en la seva tercera aparició amb la Goldwyn Pictures), Tom Moore i Alec B. Francis. No hi ha informació sobre la seva localització per lo que es considera una pel·lícula perduda.

## Repartiment

* Mae Marsh (Marjorie Caner)
* Tom Moore (Anthony Quintard)
* Alec B. Francis (Romney Evans, amic d'Anthony)
* George Fawcett (Morris Caner)
* Louis R. Grisel (Primrose)
* George Farren (William Sewall, compositor)
* Elizabeth Arians (Mrs. Prune)
* Mrs. J. Cogan (Celeste)
* Dean Raymond (Dr. Thayer)
* Harry Scarborough (Blodgett)
* Royce Coombs

## Argument

Marjorie Caner (Mae Marsh), filla del multimilionari Morris Caner (George Fawcett) retorna a la mansió del seu pare per quedar-s'hi a viure. Allà es troba molt sola i s'assabenta que a la casa del costat viu un jove poeta, Anthony Quintard (Tom Moore), que està treballant en el llibret d'una gran òpera. Viu en una situació precària esperant poder-se guanyar la vida amb els seus versos i rebutja l'ajuda d'amics com Rommey Evans. Des de la seva finestra, Marjorie el pot veure i el bateja com l'home Ventafocs (Cinderella Man). Marjorie decideix fer el paper de fada i, saltant per la teulada que comunica les seves finestres, li porta un banquet de Nadal quan ell no hi és, però és descoberta. Marjorie sabia que ell detesta la riquesa i per això es fa passar per la secretària de la família; també s'ofereix a passar a màquina el llibret. De mica en mica neix una gran estima entre ells dos. Anthony guanya un premi de 10.000 dòlars pel seu treball però queda molt decebut de saber que ella és una rica hereva. El pare de Marjorie, Morris Caner, se les manega per conciliar els dos amants.

## Referències

* ↑ «No other company ever did this for you». Motion PIcture News, 01-12-1917, pàg. 3737.
* ↑ «Features - Current and coming». Motion Picture News XVI, 23, 08-12-1917, pàg. 4046.
* ↑ Milne, Peter «"The Cinderella Man"». Motion Picture News, 29-12-1917, pàg. 4582.
* ↑ «Mae Marsh and Robert Harron in new picture». Motion Picture News XVI, 20, 17-11-1917, pàg. 3453.
* ↑ «The Cinderella Man» (en anglès). Progressive Silent Film List. [Consulta: 20 gener 2020].

## Enllaços externs

* The Cinderella Man al catàlef de l'American Film Institute